Ego Petrus Dei gratia Kabilonensis episcopus testificor et sigilli nostri impressione confirmo quod Petrus abbas Sancti Petri Kabilonensis per manus nostras presente et laudante conventu suo dedit et concessit ecclesię Sancte Marie de Maceriis censualiter pro quinque solidis singulis annis in mense marcio reddendis quicquid habebant in Chanibis montibus ab ulmo in susum de fonte et sicut divisio vadit per thesuras et mansum de Vire cum appendiciis suis ubicumque sunt. Huius rei testes : Willermus abbas Firmitatis et Hugo monacus eius et frater Willermus conversus et Willermus abbas de Maceriis in cuius manu factum est et Infredus monacus eius et Wido conversus, Robertus archipresbiter Bressię et Stephanus clericus nepos eius, Hugo Laarals. Ubi autem divisio facta est interfuerunt hi : Petrus Peccatum monacus Kabilonensis, Arnulfus obedientialis de Savini, Petrus et Libaudus monachi de Maceriis, Constantinus cabellanus de Bilini, Ismarus de Savini et Arnulfus nepos eius, Henricus Amorosus et Regnaudus filius eius, Odo de Pernant, Warnerius filius Ismari. Hoc laudavit Clemens maior coram predictis testibus et Constans, Warnerius et Odilo fratres eius, Petrus homo Sancti Petri filius Duranni Boneti. Hoc tantum sibi retinuerunt homines Sancti Petri ut ligna sibi deferant ad calefaciendum.